Verejný obstarávateľ: **Základná škola, Ul. kpt. Nálepku č. 855, Nové Mesto nad Váhom**

**Výzva na predloženie ponuky**

**v súlade s §117 zákona č.343/2015 o verejnom obstarávaní**

**a o zmene a doplnení niektorých zákonov**

Základná škola Ul. kpt. Nálepku č. 855, Nové Mesto nad Váhom ako verejný obstarávateľ, zverejňuje týmto výzvu na predkladanie cenových ponúk na predmet zákazky.

**Štatutárny zástupca:** Mgr. Želmíra Haláková, riaditeľka školy

**Kontaktná osoba:** Ing. Lenka Kovárová, administratívny pracovník v

 účtovníctve

**Telefón:** 032 7461811

**E-mail:** zsnalnmnv@gmail.com

1. **Názov zákazky:**

Oprava existujúcich chodníkov

1. **Opis predmetu zákazky:**

Predmetom zákazky je realizácia opravy chodníkov v rozsahu podľa priloženého nákresu s plochou 140 m2a podľa upresnenia po vykonaní obhliadky uchádzača. Záujemca je povinný vykonať obhliadku miesta realizácie predmetu zákazky, aby si overil potrebný rozsah prác a získal potrebné informácie nevyhnutné na prípravu a spracovanie ponuky tak, aby ponuka bola kvalifikovaná a zohľadnila celý objem potrebných prác. Výdavky spojené s obhliadkou idú na ťarchu záujemcu.

Realizácia nasledovných prác:

* vysekanie a odstránenie betónov 145 m2
* odvoz odpadu na skládku
* osadenie nových obrubníkov 220 m
* vybudovanie podkladového lôžka 145 m2
* uloženie zámkovej dlažby 145 m2
1. **Predpokladaná hodnota zákazky:**

7 500,00 € bez DPH

1. **Podmienky pre účasť a obsah ponuky:**

Verejný obstarávateľ bude hodnotiť iba ponuky uchádzačov, ktorí predložia ponuku s dokladmi, nie staršími ako 3 mesiace. Uchádzač, ktorý sa nezúčastní obhliadky, bude zo súťaže automaticky vylúčený.

* Identifikačné údaje uchádzača: obchodný názov, adresa sídla, meno, priezvisko a funkcia štatutárneho zástupcu, IČO, DIČ, bankové spojenie, kontaktné telefónne číslo, e-mail.
* Čestné vyhlásenie uchádzača, že nemá evidované nedoplatky na zdravotnom a sociálnom poistení, príspevky na starobné dôchodkové sporenie a nemá evidované daňové nedoplatky.
* Návrh ceny v Eurách bez DPH na jednotlivé položky podľa bodu 2. Uchádzač, ktorý nie je platcom DPH, upozorní na túto skutočnosť v predloženej cenovej ponuke.

**5. Kritérium na vyhodnotenie ponúk:**

Úspešný uchádzač bude ten, ktorý predloží ponuku na celý predmet zákazky za najnižšiu cenu v EUR bez DPH a prácu bude schopný zrealizovať do 30.06.2019.

**6. Predkladanie ponúk:**

Ponuky je potrebné doručiť písomne na adresu: Základná škola, Ul. kpt. Nálepku č. 855, 915 01 Nové Mesto nad Váhom, elektronicky na adresu: zsnalnmnv@gmail.com alebo osobne do kancelárie ekonomického úseku v ZŠ najneskôr do 02.05.2019 do 14.00 hod.

Obálka s ponukou musí mať adresu verejného obstarávateľa, musí byť označená názvom a sídlom uchádzača a upozornenie „POZOR NEOTVÁRAŤ!“ – súťaž chodníky.

Dátum zverejnenia tejto výzvy: 12.04.2019

V Novom Meste nad Váhom, 12.04.2019

 Mgr. Želmíra Haláková

 riaditeľka školy